

ที่ มท ๐๘๑๖.๒/ว **๓๒๗๙**  **๓๓๖๔** กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

**๑๗** พฤษภาคม ๒๕๖8

เรื่อง แนวทางการดำเนินงานโครงการอาหารเสริม (นม) โรงเรียน ประจำปีการศึกษา 2568

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2053 ลงวันที่ 8 พฤษภาคม 2568

อ้างถึง 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2282 ลงวันที่ 26 พฤษภาคม 2568

อ้างถึง 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2308 ลงวันที่ 27 พฤษภาคม 2568

สิ่งที่ส่งมาด้วย สำเนาหนังสือคณะกรรมการอาหารนมเพื่อเด็กและเยาวชน ด่วนที่สุด ที่ กษ 1107/3148  
 ลงวันที่ 22 พฤษภาคม 2568 จำนวน ๑ ฉบับ

ตามที่ กรมส่งเสริมการปกครองท้องถิ่นได้แจ้งประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2568 และแจ้งบัญชีรายชื่อผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน ประจำปีการศึกษา 2568 เพื่อให้องค์กรปกครองส่วนท้องถิ่นจัดทำสัญญาซื้อขายอาหารเสริม (นม) โรงเรียน กับผู้ประกอบการผลิตภัณฑ์นม นั้น

กรมส่งเสริมการปกครองท้องถิ่นได้รับแจ้งจากกรมส่งเสริมสหกรณ์ ในฐานะกรรมการและเลขานุการคณะกรรมการอาหารนมเพื่อเด็กและเยาวชนว่า คณะกรรมการอาหารนมเพื่อเด็กและเยาวชนได้จัดประชุม   
ครั้งที่ 4/2568 เมื่อวันที่ 14 พฤษภาคม 2568 มอบหมายฝ่ายเลขานุการแจ้งแนวทางการจัดซื้อนมโรงเรียน ตามประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2568 โดยให้หน่วยจัดซื้อ/โรงเรียนเอกชน จัดซื้อนมโรงเรียนชดเชยตามจำนวนวันที่เด็กนักเรียนยังไม่ได้ดื่มนมโรงเรียนนับแต่วันเปิดภาคเรียน โดยวันเปิดภาคเรียน คือ วันที่กระทรวงศึกษาธิการกำหนด หรือตามประกาศของโรงเรียน และจัดซื้อให้เด็กนักเรียนได้ดื่มนมโรงเรียน  
ให้ครบ 260 วันต่อปีการศึกษา รวมทั้งส่งผลให้เกษตรกรสามารถขายน้ำนมดิบให้กับผู้ประกอบการผลิตภัณฑ์นม  
ในโครงการอาหารเสริม (นม) โรงเรียน ปีการศึกษา 2568 ได้ จึงขอความร่วมมือจังหวัดแจ้งแนวทางการดำเนินงานโครงการอาหารเสริม (นม) โรงเรียน ประจำปีการศึกษา 2568 ให้องค์กรปกครองส่วนท้องถิ่นทราบ เพื่อใช้ประกอบ  
การดำเนินงานโครงการอาหารเสริม (นม) โรงเรียน ประจำปีการศึกษา 2568 ต่อไป

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น